ועדת הכנסת, כנסת 20, פרוטוקול מספר 333, 2018-02-13 23:30

מכלוף מיקי זוהר: שלום, אני מתכבד לפתוח את ישיבת ועדת הכנסת.

מכלוף מיקי זוהר: הנושא שלפנינו היום – קביעת ועדות לדיון בהצעות החוק הבאות שעברו בקריאה ראשונה: 1.

מכלוף מיקי זוהר: הצעת חוק התקציב לשנת הכספים 2010, התשע"ח-2018; 2.

מכלוף מיקי זוהר: הצעת חוק התוכנית הכלכלית (תיקוני חקיקה ליישום המדיניות הכלכלית לשנת התקציב 2019), התשע"ח-2018; 3.

מכלוף מיקי זוהר: הצעת חוק ההתייעלות הכלכלית (תיקוני חקיקה להשגת יעדי התקציב לשנת התקציב 2019), השתע"ח-2018; 4.

מכלוף מיקי זוהר: הצעת חוק הפחתת הגירעון (הגבלת ההוצאה התקציבית) (תיקון מס' 17) (שיעור הגירעון בשנות התקציב 2019 ואילך וסכום ההוצאה הממשלתית בשנת התקציב 2019), התשע"ח-2018.

מכלוף מיקי זוהר: חברים, אני מבקש קצת שקט, יש הרבה חברים באולם, אז אנא מכם, בואו נערוך את הדיון הזה בצורה רצינית ועניינית, כי בסופו של דבר עומד לפנינו פה תקציב לשנת הכספים 2019 שמביאה הממשלה.

מכלוף מיקי זוהר: כמובן שעמדתי הלא אובייקטיבית היא שתקציב מדינה זה שמוגש פה הוא אחד מהתקציבים החברתיים שהוגשו בכנסת ישראל.

מכלוף מיקי זוהר: יש לו משמעויות מאוד מאוד רחבות ורפורמות מאוד מאוד מעניינות.

מכלוף מיקי זוהר: הגיתי לא מעט בתקציב הזה, עברתי גם על הצעות החוק הספציפיות בתוך חוק ההסדרים, ואני חושב שגם ההצעה שנביא היום לכדי הצבעה בוועדת הכנסת היא היצעה מאוד מאוד אובייקטיבית ורצינית ומקצועית.

מכלוף מיקי זוהר: ההחלטות שהתקבלו התקבלו בצורה עניינית, לעניות דעתי בלי שום כחל וסרק, מתוך מטרה להעביר את התקציב הזה בצורה טובה ותקינה לרווחת אזרחי ישראל.

מכלוף מיקי זוהר: לכן אני רוצה לאפשר קודם כול לייעוץ המשפטי לומר מספר דברים בגין החקיקה שעליה אנחנו רוצים לדבר, וגם אולי פירוט קטן.

מכלוף מיקי זוהר: לאחר מכן דוברים ולאחר מכן הצבעות.

מכלוף מיקי זוהר: אדוני היועץ המשפטי של הכנסת, עו"ד איל ינון, בבקשה .

איל ינון: > אדוני היושב-ראש, חברי הוועדה הנכבדים, בטרם יחל הדיון בדבר פיצולה של הצעת חוק ההסדרים וניתובם של הנושאים השונים לוועדות, ברצוני להתייחס בתמצית להליך ולסמכויותיה של ועדת הכנסת בהקשר זה.

איל ינון: כידוע, את הצעת חוק התקציב מלווה מזה שנים ארוכות הצעת חוק נוספת המאגדת נושאים רבים, שזכתה במהלך השנים לשמות רשמיים שונים – חוק ההתייעלות הכלכלית, חוק התכנית הכלכלית – אך התקבעה בתודעה הציבורית כ"הצעת חוק ההסדרים".

איל ינון: אין זה סוד שבמשך השנים נשמעה ביקורת נוקבת על חוק ההסדרים מצד חברי הכנסת, קואליציה ואופוזיציה כאחד, כמו גם מצד בית המשפט העליון ומצד היועצים המשפטיים של הכנסת.

איל ינון: הביקורת נגעה הן לסד הזמנים המקשה על קיום דיונים ממצים בכל נושא ונושא, והן לפגיעה הכרוכה בהצבעה אחת, הנוטלת מחברי הכנסת את הזכות להצביע בנפרד על כל עניין ועניין כפי שמקובל בהליכי חקיקה רגילים.

איל ינון: במהלך השנים, ביוזמתם של יושבי-ראש הכנסת ובגיבויים של יושבי-ראש ועדת הכנסת ויושבי- ראש הקואליציה, הטיפול בחוק ההסדרים ידע תמורות ושינויים, זאת במטרה לאפשר לוועדות הכנסת לקיים דיונים בהם ניתן יהיה ללבן את הנושאים השונים ולצמצם את הפגיעה בהליכי החקיקה התקינים.

איל ינון: אם בעבר הרחוק, הצעת חוק ההסדרים עברה כמקשה אחת לוועדת הכספים, שנדרשה לדון בה בתקופה קצרה לצד דיוניה בחוק התקציב, לפני למעלה מעשור החלה ועדת הכנסת לפצל את הצעת החוק בין הוועדות השונות לפי תחומי סמכותן, מה שאנו מכנים "פיצול דיוני" - -

משה גפני: ומאז החלה ההידרדרות.

איל ינון: - - ובשנים האחרונות היא אף החלה להעביר עניינים מסוימים להליכי חקיקה רגילים המנותקים מסד הזמנים הקצר שמכתיב חוק התקציב, מה שאנו מכנים "פיצול מהותי", דבר שכמובן מאפשר דיון מעמיק יותר.

איל ינון: בחוקי ההסדרים האחרונים נרשמה התפתחות משמעותית נוספת, כאשר יושבי ראש-הכנסת עמדו על כך שנושאים רבים שהממשלה החליטה שייכללו בהם, הוצאו מהם עוד לפני שהוגשו לכנסת הנוסחים לקריאה הראשונה.

איל ינון: התפתחויות אלה נדרשו בין היתר משום שממשלות ישראל, לאורך השנים, לא שעו לביקורות בעניין הפגיעה בהליכי החקיקה ובתפקידה של הכנסת הכרוכה בחוק ההסדרים, וראו בחוק זה מכשיר מרכזי להעברת תיקוני חקיקה משמעותיים, תוך כדי עקיפת הליכי החקיקה הרגילים בכנסת, גם כשלא הייתה להם זיקה, ודאי לא ישירה, לחוק התקציב.

איל ינון: לצערי, גם הפעם החליטה הממשלה להגיש לכנסת חוק הסדרים בהיקף נרחב, שלו היה מוגש בנוסחו המקורי, אשר כלל כ-44 נושאים, הרי שלאור לוח הזמנים הדחוק מאוד, היה בו לדעתנו כדי פגיעה של ממש בתקינות הליכי החקיקה.

איל ינון: לאור זאת, הטיל יושב-ראש הכנסת על צוות בראשותי לבוא בדברים עם אנשי האוצר על מנת להביא לצמצום משמעותי של הצעת החוק עוד בטרם הנחתה על שולחן הכנסת.

איל ינון: בכך המשיך יושב הראש את המגמה לצמצום משמעותי של חוק ההסדרים עוד לפני הגשתו לכנסת.

איל ינון: במסגרת ההידברות מול האוצר, סוכם כי 13 נושאים שנכללו בהחלטת הממשלה יוצאו ולא יהוו חלק מהצעת חוק ההסדרים, וככל שהממשלה תבחר לקדמם, הם יובאו בהליכי חקיקה רגילים.

איל ינון: לגבי נושא נוסף שנכלל בהצעת החוק, סוכם כי הוא יוצא מהחוק בוועדת הכנסת, כאן, אחרי הקריאה הראשונה, ואת זה נעשה הערב.

איל ינון: חשוב לציין כי גם אחרי שהוצאנו נושאים לא מעטים מההצעה, עדיין הצעת החוק כוללת נושאים רבים, בהם גם רפורמות מורכבות.

איל ינון: הואיל ונקבע – גפני, יש כאן פסקה חשובה, גם לך כיושב-ראש ועדה – כי חוק התקציב וחוק ההסדרים יובאו לאישור עד תום כנס החורף, קרי עד ה-15 במרץ, המשמעות היא כי יש לסיים את הדיונים בוועדות לא יאוחר מיום 7 במרץ, וזאת כדי לאפשר ללשכה המשפטית להכין את ההצעה להנחה בזמן ולאפשר את הדיון במליאה שיימשך מספר ימים.

איל ינון: מסיבה זו על יושבי-ראש הוועדות לתעדף, בתיאום עם היועצים המשפטיים, את הנושאים השונים שיועברו אליהם ולבחון לקראת תום התקופה האם יש מקום לפצל נושאים שהדיון בהם לא מוצה להליך חקיקה רגיל.

איל ינון: בכל מקרה, על יושבי-ראש הוועדות להקפיד על כך שלוח הזמנים הקצר והדוחק לא יפגע באופן חמור בתקינות הליכי החקיקה.

איל ינון: כאן המקום להזכיר כי לפני מספר חודשים בית המשפט העליון ביטל פרק שנחקק במסגרת חוק ההסדרים הקודם, פרק מיסוי דירה שלישית, לאור פגמים חמורים שנפלו בהליך החקיקה.

איל ינון: בית המשפט קבע באותו מקרה, ברוב של ארבעה מבין חמשת שופטי ההרכב, כי, ואני מצטט: "הליך החקיקה צריך להתקיים באופן שיאפשר לחברי הכנסת לקיים דיון, ולגבש עמדה בנוגע להצעת החוק הנדונה.

איל ינון: עקרון ההשתתפות איננו אך היכולת ה'פסיבית' של חברי הכנסת להבין על מה הם מצביעים, אלא טומן בחובו מתן אפשרות לחברי הכנסת להשתתף 'אקטיבית' בדיון, ולקיים מהלך מחשבתי של גיבוש עמדה מושכלת, ולו באופן מינימלי.

איל ינון: ...

איל ינון: היטב ידענו כי לא פעם קוצר הזמן וריבוי המלאכה אינם מאפשרים 'לשבת שבעה נקיים' על כל חוק וחוק, לדון באופן מקיף וממצה בכל תג ותג.

איל ינון: ברי כי לעיתים מזומנות אין ניתן להעניק לכל אחד ואחד מחברי הכנסת אפשרות לפרוש את טיעוניו כולם, בניחותא ובשלֵמות.

איל ינון: ...

איל ינון: אולם, מקום בו לא התאפשר קיומו של דיון פרלמנטרי בסיסי במסגרתו נשמעו הדעות העקרוניות השונות; כאשר לא ניתנה לחברי הכנסת האפשרות ללבן ולשקול, ולו באופן הבסיסי ביותר, את הצעת החוק – או אז ספק אם ניתן לומר כי התקיים עקרון ההשתתפות ....".

איל ינון: עד כאן הציטוט.

איל ינון: בעניין ניתוב הנושאים השונים לוועדות, המלצותינו המונחות בפניכם נשענות על תקנון הכנסת והתקדימים, כפי שאנו עושים לגבי כל הצעת חוק.

איל ינון: במספר מקרים פירטנו הסכמות שהן על דעתה של הלשכה המשפטית, להעברת נושאים לוועדה המכונה "ועדת הרפורמות", שסמכויותיה אינן מעוגנות בתקנון הכנסת.

איל ינון: לבסוף, ברצוני להתייחס לשני תרחישים אפשריים הנוגעים להליך החקיקה שלפנינו, שנשאלתי עליהם בימים האחרונים: האחד - מה קורה במידה שוועדה שהועבר אליה נושא מתוך הצעת חוק ההסדרים, לא מסיימת את הדיון בו עד למועד שתקציב המדינה והצעת חוק ההסדרים מובאים לאישור הכנסת בקריאה השנייה והשלישית.

איל ינון: פשרות אחת היא שהוועדה תפצל את הנושא ותשאירו על שולחנה להמשך חקיקה בהליך רגיל.

איל ינון: אם הוועדה תבחר שלא לפצל את הנושא, הוא יוסר מסדר יומה של הוועדה ושל הכנסת וככל שהממשלה תהיה מעוניינת לקדמו, יהיה עליה להניחו מחדש על שולחן הכנסת ולהתחיל את הליך החקיקה מראשיתו.

איל ינון: התרחיש השני - מה קורה במצב שבו נושא מסוים מעוכב בוועדת הכנסת ולא יוחלט על ניתובו לאחת הוועדות.

איל ינון: אם ועדת הכנסת לא תחליט על ניתוב הנושא באחת מישיבותיה הקרובות, התוצאה תהיה שגם הוא לא יובא כחלק מחוק ההסדרים לקריאה השנייה והשלישית, וקידומו בעתיד יהיה כרוך בהנחתו מחדש על שולחן הכנסת.

איל ינון: מובן כי בישיבה זו לא נדרשת ועדת הכנסת לרדת לעומקם של ההסדרים המוצעים בהצעת החוק, ובהתאם לכך גם הסקירה התמציתית המונחת בפניכם, אין בה כדי למצות את מלוא הפרטים הנוגעים לכל נושא ונושא, והיא אינה כוללת את הערות הלשכה המשפטית לגופם של הנושאים, שיפורטו כמקובל במהלך הדיונים בוועדות.

איל ינון: תודה.

מכלוף מיקי זוהר: תודה רבה לך, אדוני היועץ המשפטי של הכנסת, על הדברים.

מכלוף מיקי זוהר: עכשיו, ברשותכם, נשמע דוברים נוספים שירצו לומר את דבריהם.

לאה פדידה: החוברת שמונחת לפנינו – על זה אנחנו צריכים להצביע?

מכלוף מיקי זוהר: כן.

מכלוף מיקי זוהר: הכל מפורט ומסודר, למעט הסעיף הראשון, מטרת החוק, שם מופיע כספים וחשבתי אולי להמליץ על ועדת השקיפות.

מכלוף מיקי זוהר: כל השאר נשאר אותו הדבר.

משה גפני: האמת שצריך לעדכן, כי השנה אנחנו לא נספיק לדון בזה.

מכלוף מיקי זוהר: חבר'ה, צריך להקליל את האווירה.

איילת נחמיאס ורבין: לדעתי לרחל ולי יש גם הסתייגות מהשימוש במונח "שבעה נקיים", אפשר לוותר על זה.

איילת נחמיאס ורבין: לא כל כך אהבנו את הבחירה במילים האלה.

איל ינון: זו לא בחירה שלי.

איל ינון: זה ציטוט מדברי השופט נעם סולברג.

מכלוף מיקי זוהר: אני מתחיל בנושאים.

מכלוף מיקי זוהר: הנושא הראשון – מטרת החוק.

יואל חסון: אדוני, אין לנו עניין לנאום פה נאומים.

יואל חסון: אנחנו רוצים להתייחס לכל עמדה בהצעה שלכם באופן פרטני, סעיף אחרי סעיף.

מכלוף מיקי זוהר: מצוין, מבורך.

מכלוף מיקי זוהר: נושא ראשון – מטרת החוק.

מכלוף מיקי זוהר: האם חבר הכנסת גפני מאשר את השינוי - - -

משה גפני: אני לא בטוח שאני אספיק לגמור את הסעיף הזה.

משה גפני: ..

מכלוף מיקי זוהר: הצעת הוועדה היא להעביר את זה לוועדת הכספים – ולא לוועדת השקיפות, למי שתהה – מי רוצה לומר?

מכלוף מיקי זוהר: נעבור להצבעה.

מכלוף מיקי זוהר: מי בעד העברת פרק א' – מטרת החוק – לוועדת הכספים ?

<קריאה: צריך לקרוא בשמות חברי הכנסת שרשאים להצביע.

<אתי בן יוסף: חברי הכנסת מיקי זוהר, דוד ביטן, דוד אמסלם, אברהם נגוסה, אמיר אוחנה, יואב קיש, איילת נחמיאס ורבין, רויטל סויד, יואל חסון, נציג מהרשימה המשותפת - - -

דוד ביטן: אני וטיבי מקוזזים, אז אני לא מצביע.

<אתי בן יוסף: אלעזר שטרן - - -

איילת נחמיאס ורבין: מיקי לוי יצביע במקומו.

<אתי בן יוסף: רועי פולקמן, שולי מועלם רפאלי, יואב בן צור, רוברט אילטוב, ישראל אייכלר.

מכלוף מיקי זוהר: גפני מחליף אותו.

מכלוף מיקי זוהר: בעד – 9

מכלוף מיקי זוהר: נמנעים – 1

מכלוף מיקי זוהר: ההצעה להעביר את פרק א' – מטרת החוק – לוועדת הכספים נתקבלה.

מכלוף מיקי זוהר: אנחנו עוברים לסעיפים 2 עד 4 בנוסח הכחול – חוק הבנקאות – ניידות בין בנקים.

מכלוף מיקי זוהר: מוצע לקבוע הוראות שיאפשרו ללקוחות הבנקים להעביר את הפעילות הפיננסית המתנהלת בחשבונם, לרבות בכרטיסי האשראי שהבנק הנפיק, מהבנק שבו מתנהלת הפעילות האמורה לבנק אחר, באופן נוח וללא סיכון.

מכלוף מיקי זוהר: העברת פעילות הלקוח תתבצע ללא עלות ללקוח, באמצעות פניית הלקוח, לרבות באופן מקוון, לבנק שאליו הוא מבקש להעביר את פעילותו.

מכלוף מיקי זוהר: ברור שבאופוזיציה לא ירצו לקרוא, כי זו רפורמה מדהימה של השר כחלון, שרוצה להקל על הציבור.

יואל חסון: ה-ל-לו-יה.

מכלוף מיקי זוהר: ברור שלא תרצו לשמוע.

יואל חסון: ה-ל-לו-יה.

מכלוף מיקי זוהר: אבל זו האמת.

רחל עזריה: שימו לב לפרגון - - -

יואל חסון: לאן אתה מציע להעביר את זה?

מכלוף מיקי זוהר: הוועדה מציעה – חברים, בואו, או שתתנו לנהל את זה או שנריב היום.

איילת נחמיאס ורבין: מותר לך לנהל את זה, למה אתה עוקץ אותנו?

מכלוף מיקי זוהר: אני לא עוקץ, חלילה.

מכלוף מיקי זוהר: מי שעקץ אותנו היום זה אתם, לא אנחנו.

מכלוף מיקי זוהר: אני רוצה להעביר את החוק הזה – חוק ניידות בין בנקים – לוועדת הרפורמות.

מכלוף מיקי זוהר: קודם כול, יושב-ראש הוועדה שאליה המליצו היועץ המשפטי להעביר את החוק.

איתן כבל: זה חלק מהדיון הכולל.

איתן כבל: היו דיונים שבעקבותיהם הגענו להסכמות והבנות, בין היתר היה דיון גם על החוק הזה, שמקומו הטבעי, הכי טבעי, הוא בוועדת הכלכלה.

איתן כבל: אבל כיוון שאנחנו יושבים ואומרים שיש חקיקה כזאת, העדיפות הראשונה שלה להיות בתוך ועדת הכלכלה, אז לכן גם הסכמתי - - -

רועי פולקמן: והעומסים.

מיקי לוי: יאללה, איזה אבירות, איתן.

איתן כבל: אדוני, תן לי לדבר בדרכי שלי.

לאה פדידה: כי כשאלתי אותך אם מצביעים על מה שכתוב, אמרת שכן.

איתן כבל: בשורה התחתונה, מתוך תפיסה ושיתוף פעולה, הסכמתי להעביר את זה לוועדת הרפורמות.

מכלוף מיקי זוהר: תודה.

מכלוף מיקי זוהר: כן, מה רוצים לומר חבריי באופוזיציה אחרי שיושב-ראש הוועדה אמר את דברו?

מכלוף מיקי זוהר: הוא אמר דברים ברורים.

לאה פדידה: כששאלתי אותך, אמרת שאתה מגיש על מה שכתוב כאן.

איתן כבל: אני רוצה להבהיר – אם הכוונה היא לקחת את המטרופולין מוועדת הכלכלה, אז לא עשינו שום דבר, אין כאן הסכמות.

איתן כבל: אני חוזר ואומר, היו הסכמות – הסכמות שלי כיו"ר ועדת הכלכלה – לאן להעביר נושאים מסוימים.

מכלוף מיקי זוהר: עם מי עשית הסכמות?

איתן כבל: עם שר האוצר.

מכלוף מיקי זוהר: טרחת לעשות הסכמות גם עם הקואליציה?

לאה פדידה: שר האוצר הוא לא בקואליציה?

מכלוף מיקי זוהר: יש לנו say בעניין הזה.

איתן כבל: לא הייתי יוצא מנקודת הנחה ששר האוצר, שהוא שר בכיר בממשלה, ונציגיו יושבים איתי כשאין הסכמות בתוך הקואליציה.

לאה פדידה: זה לא נשמע טוב.

איתן כבל: זו איננה פעם ראשונה, זה לא תהליך שהוא תהליך ראשוני, ואני אומר שאם מגיעים לכאן שעה לפני וההסכמות האלה מופרות, אין לי מה לומר כבר.

איתן כבל: אני אומר את זה פה לכל חברי הקואליציה – אתם חברים שלי, חברים בוועדה, אתם יודעים איך אני עובד, אתם יודעים איך אני עושה את הדברים, ולא לחינם גם הממשלה רוצה להביא אליי נושאים.

איתן כבל: לא סתם, כי אני ענייני.

מכלוף מיקי זוהר: חבר הכנסת יואל חסון, בבקשה.

יואל חסון: אדוני היושב-ראש, כשיושב-ראש הקואליציה בא וטוען באופן פומבי שהאופוזיציה מפריעה לו ושאני מפריע - - -

דוד אמסלם: לא אמרתי אופוזיציה, אמרתי שאתה אמרת שהתפקיד שלך הוא להפריע לנו.

יואל חסון: אז התפקיד של האופוזיציה הוא להפריע במקום שאתם פועלים באופן לא הגיוני.

יואל חסון: איזה היגיון, איזה ידע מקצועי, איזו יכולת גם יש לוועדת הרפורמות לקדם חוק בנקאות?

רועי פולקמן: לא, לא, החוק של הרפורמה בבנקים - - - כל הרפורמה בבנקאות היתה שם.

<דב שיינברגר: הרי הפקידים, במקום שיבואו אליו, יבואו אליהם.

יואל חסון: אדוני היושב-ראש, אפשר גם שפקידים לא יצעקו על חברי כנסת.

מכלוף מיקי זוהר: הם לא צעקו, הם העירו.

יואל חסון: אל תגיד לי שהם לא צעקו.

יואל חסון: זה דיון של חברי כנסת.

יואל חסון: אני מבקש, מספיק.

יואל חסון: מי שרוצה להיבחר לכנסת, שייבחר.

יואל חסון: עכשיו אדבר עניינית, אנחנו מפריעים כשאתם פועלים באופן לא ענייני ושאתם פועלים באופן לא הגיוני.

יואל חסון: אני אומר לכם, חוק הבנקאות, להעביר אותו לוועדת הרפורמות, שבכלל לא מקדמת שום דבר ולא מצליחה להביא לגמר שום הצעת חוק משמעותית – אני אומר לכם, הפקידים, פקידי האוצר הנכבדים, שרוצים להעביר את החוק הזה, וגם אנחנו בעד הרפורמה בבנקאות, אתם יודעים שהמקום של החוק הזה הוא בוועדת הכלכלה.

יואל חסון: הייעוץ המשפטי - - -

מכלוף מיקי זוהר: יש עוד דוברים לפני שאנחנו עוברים להצבעה?

יואל חסון: אז אנחנו נפריע.

לאה פדידה: אני חושבת שמה שנאמר כאן על-ידי חבר הכנסת איתן כבל, שזו העבודה שלו, זה באמת נכון ואתם צריכים להתייחס לזה.

לאה פדידה: מה זה, "דיברת עם הקואליציה"?

לאה פדידה: אם הוא דיבר עם האוצר – עד לרגע זה הבנתי שמשה כחלון הוא חלק מהקואליציה.

לאה פדידה: ואם יש כאן הסכמות ויש הבנות, ואנחנו מדברים על משהו שחבר הכנסת כבל כבר בקיא בתהליכים ויודע, ואם הרצון שלנו לקדם באמת נושאים, אז לגבי המטרופולין נעשה את זה כמו שצריך.

מכלוף מיקי זוהר: כשנגיע למטרופולין נדון עליו?

איתן כבל: לא, אדוני היושב-ראש, תהיה הגון.

לאה פדידה: יד לוחצת יד, תהיה הגון.

מכלוף מיקי זוהר: חברת הכנסת ורבין, בבקשה.

איילת נחמיאס ורבין: אני אשתדל להיות מאוד מאוד קצרה.

איילת נחמיאס ורבין: אנחנו יודעים איך הנושא של הפיצולים עובד ועשינו את זה בכל הוועדות.

איילת נחמיאס ורבין: זו הפעם השלישית שאנחנו מטפלים בתקציב.

איילת נחמיאס ורבין: בסופו של דבר, אנחנו יודעים שמנסים לווסת איכשהו את העומסים.

איילת נחמיאס ורבין: לכן חבר הכנסת הסכים, הגיע להבנות מסוימות, בחוקים האלה.

איילת נחמיאס ורבין: אבל הנושא של המטרופולין הוא קריטי מבחינתנו.

איילת נחמיאס ורבין: כלומר, אם מושכים - - -

איתן כבל: עושים שימוע בימים אלה על הנושאים של התחבורה הציבורית.

איילת נחמיאס ורבין: בדיוק.

איילת נחמיאס ורבין: אם מושכים את השטיח מתחת להסכמות שכבר היו, ואני לא נכנסת כרגע להבנות, אבל תמיד הנחת העבודה היתה שאם מסכמים משהו עם משרד האוצר, הוא מסכם את זה איפה שצריך לעשות את זה בקואליציה - - -

דוד אמסלם: ואז עשינו את השינוי.

דוד אמסלם: זה מה שהיה.

דוד אמסלם: זו הדרך.

איילת נחמיאס ורבין: לא, אבל השינוי הזה הוא שינוי - - -

מכלוף מיקי זוהר: המסר ברור.

אמיר אוחנה: אנחנו נעבור את כל זה גם כשנגיע למטרופולין?

מכלוף מיקי זוהר: זה מה שיקרה.

מכלוף מיקי זוהר: חבר הכנסת יואב קיש.

יואב קיש: ברשותך, לא שאני מתכוון לקבוע לפה או לשם, אבל כדי שחברי האופוזיציה ידעו אם הולכים פה למהלך של הסכמה או אי-הסכמה, אני מציע כך: יש אי-הסכמה בנושא המטרופולין.

יואב קיש: בואו נתחיל עם זה ואז הם יחליטו איך הם פועלים.

מכלוף מיקי זוהר: לפני שנכנסתי לישיבה ישבתי עם עצמי כמה דקות, עשיתי הכנה מנטלית, והגעתי למסקנה ברורה שהם לא הולכים לתמוך היום בחוק הזה.

מכלוף מיקי זוהר: אחרי שהגעתי למסקנה שהם לא הולכים לתמוך בחוק הזה - - -

יואל חסון: אתה טועה.

יואל חסון: היו הסכמות עם הקואליציה - - -

מכלוף מיקי זוהר: לא הפרעתי לך כשדיברת.

מכלוף מיקי זוהר: כשהגעתי למסקנה שהם לא ילכו איתנו - -

יואל חסון: זה לא נכון.

מכלוף מיקי זוהר: - - ומגמת הנגד של האופוזיציה היתה ותישאר, וכנראה לא תסור לעולם, אמרתי לעצמי ש- - -

יואל חסון: אמרתי ליו"ר הקואליציה עכשיו שאני מוכן - - -

מכלוף מיקי זוהר: הקואליציה מחליטה והאופוזיציה מתנגדת.

מכלוף מיקי זוהר: במקום לעשות רביזיות וניקח את כולם לשש בבוקר - - -

יואל חסון: אני מגיש רביזיות על הכל מראש.

יואל חסון: כך אני רוצה.

יואל חסון: הנה, לפרוטוקול.

יואל חסון: גברתי מנהלת הוועדה, אני מגיש רביזיות על הכל מראש.

יואל חסון: אמרתי ליושב ראש הקואליציה שאני מוכן לשבת איתו על המסמך הזה.

דוד אמסלם: אם אנחנו לא מסכימים איתם על נושא אחד, אז אין הסכמות.

יואל חסון: אין הסכמות.

יואל חסון: הצעתי לך לשבת להסכמות.

דוד אמסלם: אצלך זה עובד ככה, אם אין 45 שעות, אז לא מסכימים.

מכלוף מיקי זוהר: חבר הכנסת איתן כבל, בבקשה.

משה גפני: לא נכון.

משה גפני: אנחנו מתנגדים לחוק הזה.

איתן כבל: גפני, אתה ואני חברים ואני עובד ועושה ומסייע לכם מספיק.

איתן כבל: יש הבדל גדול בין אם תתקבל כאן ההחלטה שאומרת אנחנו לא רוצים את זה בחוק ההסדרים – זאת זכותכם, אני מתנגד לזה, אבל זו זכותכם – אבל אם אתם אומרים שזה חלק מחוק ההסדרים, אבל זה לא יהיה אצל איתן כבל - - -

משה גפני: אף אחד לא אמר את זה.

איתן כבל: סליחה.

איתן כבל: שנינו באותו גובה, אולי אתה קצת יותר גבוה ממני, אבל אנחנו מתוחכמים לא פחות.

מכלוף מיקי זוהר: המסר ברור, איתן.

מכלוף מיקי זוהר: הבהרת את עצמך.

איתן כבל: קצת חברות לא תזיק אם תלכו לכיוון הזה.

דוד אמסלם: כל הסיפור של האי-הסכמות לכאורה, זה סביב החוק הזה.

דוד אמסלם: יש פה הרבה חוקים שעוברים לוועדת הכלכלה - - -

איתן כבל: זה לא קשור.

דוד אמסלם: דרך אגב, זה לגיטימי.

דוד אמסלם: אנחנו הקואליציה, יש צרכים קואליציוניים, יש לנו ראייה קצת רחבה לפעמים.

דוד אמסלם: מותר לנו.

דוד אמסלם: אנחנו לא צריכים לקבל אישור מכם על כל דבר.

דוד אמסלם: זה מה שאני מנסה להסביר ליואל חסון.

יואל חסון: אז אל תתלונן שמפריעים לך.

דוד אמסלם: אתה מפריע לי.

דוד אמסלם: לכן, בסופו של עניין, איתן, אתה יודע שאנחנו מעריכים אותך מאוד.

דוד אמסלם: מאוד מאוד.

דוד אמסלם: אתה יודע שחלק גדול מהחוקים אנחנו מעבירים אליך בעיניים עצומות, כי אחרת לא היינו מעבירים חלק גדול מהחוקים האלה.

דוד אמסלם: ביקשנו חוק אחד - - -

מכלוף מיקי זוהר: בגלל עניינים קואליציוניים, מה לעשות.

דוד אמסלם: גם לא חשוב למה.

איתן כבל: אז בוא נפתח את ההסכמות על הכל.

איתן כבל: למה אני צריך לתת את חוק הבנקאות?

מכלוף מיקי זוהר: אתה יודע מה, בוא נפתח את הכל, בוא נעביר את הכול לוועדת הרפורמות.

איתן כבל: אתה לא מאיים עליי, תעביר את הכול.

איתן כבל: תגיד לי, אתה חושב שאתה מאיים עליי?

איתן כבל: מצדי תיקח את כל החוקים, תעביר אותם למי שאתה רוצה.

איתן כבל: נו, באמת.

איתן כבל: מה, אני ילד?

איתן כבל: מאיימים עליי.

מכלוף מיקי זוהר: אבל אתה גם לא יכול לאיים עליי, כבל.

איתן כבל: מיקי, תעשה מה שאתה רוצה, שאף אחד לא יחשוב שהוא יכול לשחק איתי משחק כזה.

איתן כבל: יש גם לכם אחריות, חברים.

מכלוף מיקי זוהר: אני רוצה להתקדם.

מכלוף מיקי זוהר: אני רוצה לעבור להצבעה בעניין חוק הבנקאות (שירות ללקוח).

יואל חסון: אני מבקש התייעצות סיעתית.

מכלוף מיקי זוהר: הישיבה חוזרת למסלולה.

מכלוף מיקי זוהר: אנחנו רוצים לעבור להצבעה בכל מה שקשור לחוק הבנקאות (ניידות בין בנקים).

מכלוף מיקי זוהר: אני מבקש להצביע.

מכלוף מיקי זוהר: מי בעד להעביר את חוק הבנקאות (ניידות בין בנקים) לוועדת הרפורמות?

מכלוף מיקי זוהר: מי נגד?

מכלוף מיקי זוהר: מי נמנע?

<קריאה: אני מבקש רביזיה.

מכלוף מיקי זוהר: זה מצטרף לרביזיות שאני הגשתי.

מכלוף מיקי זוהר: בסוף הדיון אני אקבע מועד להצבעה על כל הרביזיות.

מכלוף מיקי זוהר: גם אני הגשתי רביזיות יחד אתכם, אני מצטרף לעמדת האופוזיציה בעניין הזה.

מכלוף מיקי זוהר: בעד ההצעה– 9

מכלוף מיקי זוהר: נמנעים – אין ההצעה להעביר את הצעת חוק הבנקאות (שירות ללקוח) לוועדת הרפורמות נתקבלה.

מכלוף מיקי זוהר: ההצעה התקבלה.

מכלוף מיקי זוהר: סעיף 3 – מס' סעיף בנוסח הכחול 5 עד 8 – חוק רישוי שירותים ומקצועות בענף הרכב, חוק התקנים.

מכלוף מיקי זוהר: המלצת הייעוץ המשפטי היתה להעביר לוועדת הכלכלה.

מכלוף מיקי זוהר: על-פי הבקשה של הממשלה, ובתיאום עם הלשכה המשפטית, אנחנו מבקשים להעביר את החוק הזה לוועדת הרפורמות.

לאה פדידה: מה, הכל לוועדת הרפורמות?

לאה פדידה: הם יקרסו שם.

איתן כבל: אדוני היושב-ראש, למרות שזה עוד יותר מחוק הבנקאות חלק בלתי נפרד מוועדת הכלכלה, ובגלל אותם איזונים שדיברתי עליהם עם האוצר – אני רוצה להגיד לך משהו, זה משפיל.

לאה פדידה: זה גם לא מקצועי.

איתן כבל: אני הכי ותיק פה, אולי גפני יותר ממני, אבל מילה כבר איננה מילה בבית הזה.

איתן כבל: הסכמתי בין היתר לתת גם את זה, בלי להתווכח - - -

מיקי לוי: אבל, איתן, אתה כבר ישבת עם איגוד המוסכים ועם השמאים, אתה מתמצה בכל העסק.

יואל חסון: ועדת הרפורמות לא תעמוד בעומס הזה בכלל, מה גם שאין לה את הידע המקצועי, לא את הניסיון, לא את היכולת.

יואל חסון: אתם יורים לעצמכם בראש.

יואל חסון: זו דווקא רפורמה שאנחנו בעדה לחלוטין.

איתן כבל: לכן אני אומר לכם שתעשו מה שאתם רוצים, רק תזכרו את הקלישאה שהכדור הוא עגול, וכל הקלישאות מתכנסות פה, גם ברמה האישית-החברית, גם ברמה האחרת.

איתן כבל: זה לא נגמר עד שזה נגמר.

יואל חסון: אל תתפלאו שאחר כך האופוזיציה תשים מכשול על כל התקציב, מהתחלה ועד הסוף.

איתן כבל: אני יודע מה סיכמתי עם שאול.

איתן כבל: אם שאול היה אומר לי משהו אחר, לא הייתי מתווכח.

איתן כבל: זה הכל.

יואל חסון: אולי נשמע מה אומר הייעוץ המשפטי על מה שקורה כאן?

מכלוף מיקי זוהר: חבר הכנסת כבל, סיימת?

מכלוף מיקי זוהר: אני רוצה לעבור להצבעה.

מכלוף מיקי זוהר: חבר הכנסת יואל חסון, בבקשה.

יואל חסון: אני רואה סביב השולחן אנשים שהעבירו כמה תקציבים - - -

איתן כבל: בסוף שום דבר לא יישאר בוועדת הכלכלה, ואני כבר אומר לכם את זה שאני אוותר על הכול.

איתן כבל: אני אומר לכם את זה, קחו תעשו עם זה מה שאתם רוצים.

איילת נחמיאס ורבין: האמת, איתן, יש כל כך הרבה חקיקה שאנחנו צריכים לסיים.

יואל חסון: אני לא מבין מה אתם עושים כאן.

יואל חסון: אין לזה לא היגיון פוליטי ולא היגיון מהותי, גם בכוונה שלכם להעביר את החקיקות האלה.

יואל חסון: אין לכם שום היגיון לעשות את זה.

יואל חסון: אל תתפלאו אם אנחנו נתחיל לפסול כל דבר.

איתן כבל: אתה מכדרר אותי.

איתן כבל: אתה חבר שלי ואתה משתמש בזה, אבל הפעם אני לא מוכן.

<שי באב"ד: אני לא מכדרר אותך.

איתן כבל: אתה משתמש בחברות בינינו.

איתן כבל: הפעם הזאת אני לא מוכן.

מכלוף מיקי זוהר: שי, אני מבקש ממך לשבת.

מכלוף מיקי זוהר: לא ציפינו ללילה קל.

מכלוף מיקי זוהר: הכל בסדר, אנחנו ערוכים ומוכנים.

יואל חסון: הסכמנו על הכל, למה?

איתן כבל: מיקי, אתה יודע, קצת חברות.

איתן כבל: לא הכל פוליטיקה.

מכלוף מיקי זוהר: עכשיו אני ארשה לעצמי לומר כמה דברים, ואני אבקש לא להפריע לי כי חשוב שישמעו מה שיש לי לומר.

מכלוף מיקי זוהר: בואו נכניס את העניין הזה לפרופורציות, חבר הכנסת כבל.

מכלוף מיקי זוהר: קיבלת את כל החוקים שסוכמו איתך, יש חוק אחד בלבד מבין כל החוקים שעליו, לאור סיטואציה קואליציונית שלנו, ביקשנו - - -

איתן כבל: מה אתה משווה לי טוסטוס עם סירה למשאית עם גרר?

מכלוף מיקי זוהר: ביקשנו ליצור ועדה משותפת שגם אתה חבר בוועדה הזאת.

מכלוף מיקי זוהר: אתה חבר בה מטעם ועדת הכלכלה.

מכלוף מיקי זוהר: אז לעשות מזה בלון נפוח - - -

איתן כבל: מיקי, מכיוון שאני מכיר אותך - - -

מכלוף מיקי זוהר: יש עוד פרלמנטרים שמבינים דבר אחד או שניים בכנסת הזאת, אפילו שהם רק שלוש שנים פה.

מכלוף מיקי זוהר: אל תזלזל באינטליגנציה שלנו.

איתן כבל: לא זלזלתי.

מכלוף מיקי זוהר: אתה עושה פה אירוע ממשהו באמת שולי.

מכלוף מיקי זוהר: באמת.

איתן כבל: אם זה כל כך שולי, בוא תשאיר את זה אצלי.

מכלוף מיקי זוהר: אלה שיקולים קואליציוניים שלנו ואנחנו צריכים להתמודד איתם.

מכלוף מיקי זוהר: אמרנו שאנחנו צריכים את העניין הזה, וזה הכל.

מכלוף מיקי זוהר: מה הסיפור.

מכלוף מיקי זוהר: אל תעשה מזה עניין.

דוד אמסלם: בואנה, תראה מה אתם עושים.

דוד אמסלם: איתן, זה לא יפה מה שאתם עושים.

איילת נחמיאס ורבין: אבל איתן דיבר על דברים כי הוא מבין את הצרכים הקואליציוניים שלכם.

איילת נחמיאס ורבין: אני לא מבינה מה קורה פה.

דוד אמסלם: איתן, זו החלטה.

דוד אמסלם: זה לא אנחנו, זו החלטה שלי.

משה גפני: אני לא רוצה להעביר את זה לשום מקום - - -

דוד אמסלם: משה גפני, זו החלטה שלנו, ובזה זה נגמר.

איילת נחמיאס ורבין: למה אתה לא מדבר, גפני?

משה גפני: כשנגיע לחוק, אני אגיד את דעתי.

משה גפני: (אחרי כן רמי בן שמעון)

מכלוף מיקי זוהר: אני עובר להצבעה.

מכלוף מיקי זוהר: חוק רישוי שירותים ומקצועות בענף הרכב, חוק התקנים, להעברה לוועדת הרפורמות.

מכלוף מיקי זוהר: מי בעד העברת החוק לוועדת הרפורמות?

מכלוף מיקי זוהר: ירים את ידו.

מכלוף מיקי זוהר: מי נגד?

מכלוף מיקי זוהר: בעד ההצעה – 10

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

יואל חסון: רוויזיה.

מיקי לוי: רוויזיה.

מכלוף מיקי זוהר: אני הגשתי רוויזיות על הכול, ללא יוצא מן הכלל.

מכלוף מיקי זוהר: אמרתי מראש, זו רוויזיה מראש על חוק רישוי שירותי ומקצועות בענף הרכב, חוק התקנים.

מכלוף מיקי זוהר: סעיף 4.

מכלוף מיקי זוהר: מספר נושא 4.

מכלוף מיקי זוהר: סעיפים 9 עד 14 בכחול, פקודת הטלגרף האלחוטי, חוק בתי המשפט לעניינים מנהליים, חוק אזורים חופשיים לייצור בישראל, חוק התקשורת (בזק ושידורים).

מכלוף מיקי זוהר: כפי שהמליץ הייעוץ המשפטי, אנחנו מבקשים להעביר את החוק הזה לוועדת הכלכלה.

מכלוף מיקי זוהר: מי בעד העברת החוק לוועדת הכלכלה?

מכלוף מיקי זוהר: ירים את ידו.

איתן כבל: לא כדאי לכם לעביר לי שום דבר.

איתן כבל: אני כבר אומר לכם.

מכלוף מיקי זוהר: מי נגד?

מכלוף מיקי זוהר: כבל, כבל?

מכלוף מיקי זוהר: בעד ההצעה – 11

מכלוף מיקי זוהר: נמנעים – אין

יואל חסון: לא הצהרת - - -

מכלוף מיקי זוהר: 10 בעד.

מכלוף מיקי זוהר: לא היו מתנגדים.

מכלוף מיקי זוהר: הצעת החוק הזו עברה לוועדת הכלכלה.

יואב קיש: אני רוצה להתייחס.

שולי מועלם-רפאלי: איפה זה נפגש עם הוועדה המשותפת שעובדת - - -

יואב קיש: אני אגיד.

מכלוף מיקי זוהר: - - להעברה לוועדת הכלכלה.

מכלוף מיקי זוהר: אנא ממך, חבר הכנסת יואב קיש, התייחסותך.

יואב קיש: כפי שאתם יודעים, אנחנו עושים עבודה ארוכה של כחודשיים ואנחנו ממש לקראת סיום חקיקה בוועדה המשותפת לוועדת הכלכלה ולוועדת הכנסת.

יואב קיש: לסעיפים ב' ו-ג' בהצעה זו יש הערה שמופיעה בצהוב, חברים, אני אקריא אותה: חלק מהנושאים נדונים בימים אלה בהליך חקיקה רגיל בוועדה המשותפת לוועדת הכנסת ולוועדת הכלכלה, ויהיה צורך להתאים את ההסדר המוצע לנוסח שיתקבל.

יואב קיש: אני רוצה להגיד שבסעיפים ב' ו-ג' יש נושאים שאנחנו כבר החלטנו עליהם ואנחנו מכינים אותם לקריאה שנייה ושלישית - -

איתן כבל: זה חלק מההסכמה.

איתן כבל: יש כאלה שעומדים - - -

יואב קיש: - - והם צריכים להיות מפוצלים - - -

איתן כבל: נכון, נכון.

יואב קיש: עכשיו, אם אתה רוצה, את ב' ו-ג' אל תעביר.

יואב קיש: א', ד' ו-ה', לא דנו בהם.

מכלוף מיקי זוהר: בניגוד למה שנתפס פה, אנחנו סומכים את ידנו על יושב-ראש ועדת הכלכלה שיעשה את עבודתו נאמנה בהתאם לסיכומים שהושגו עמו ועל כן - - -

<איל ינון: אני אסביר.

<איל ינון: חבר הכנסת קיש, זה בלתי אפשרי.

<איל ינון: הניתוח הכירורגי שאתה רוצה לבצע כרגע הוא לא אפשרי בוועדת הכנסת.

<איל ינון: הוא יהיה אפשרי לאחר שאתם תאשרו והמליאה תאשר את הצעת החוק בוועדה שבראשותך ואז אתי בנדלר תוכל בוועדה אצל איתן לעשות את הניתוח - - -

יואב קיש: חשוב שהכנסת לא תבזה את עצמה ותייצר מצב - - -

<איל ינון: לא יהיה, לא יהיה - - -

איתן כבל: יואב קיש, חברי, בשונה ממי שלא עומדים בהסכמות, אתה ואני דיברנו בינינו, סיכמנו את הדברים ואמרנו שלא יקרה גם אם יש דברים שלא הסכמתי עליהם.

איתן כבל: אנחנו - - -

מכלוף מיקי זוהר: תודה.

מכלוף מיקי זוהר: מי בעד העברת החוק לוועדת הכלכלה?

מכלוף מיקי זוהר: ירים את ידו.

איילת נחמיאס ורבין: איתן - - -

איתן כבל: אין לי - - -

מיקי לוי: אתה לא רוצה?

<אתי בן יוסף: הוא לא חבר הוועדה.

איתן כבל: תתנגדו לכול מצידי.

איתן כבל: זה לא מזיז לי כבר.

מכלוף מיקי זוהר: מי נגד?

מכלוף מיקי זוהר: בעד ההצעה – 11

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

מכלוף מיקי זוהר: אנחנו עוברים לסעיף 6.

מכלוף מיקי זוהר: מספר סעיף 22 ו-24.

מכלוף מיקי זוהר: החוק המדובר הוא פקודת התעבורה.

יואל חסון: זה לא החוק המדובר.

משה גפני: זה לא המדובר.

מכלוף מיקי זוהר: זה לא המדובר?

משה גפני: לא, לא.

מיקי לוי: זה 15.

מכלוף מיקי זוהר: סליחה, נכון.

מכלוף מיקי זוהר: הקדמנו את המאוחר.

מכלוף מיקי זוהר: ועוד חוק שאנחנו רוצים לוועדת הכלכלה, הפלא ופלא: חוק פקודת התעבורה.

מכלוף מיקי זוהר: מי בעד להעביר את החוק לוועדת הכלכלה?

מכלוף מיקי זוהר: ירים את ידו.

מכלוף מיקי זוהר: איתן, גם ככה לא היית מספיק להגיע לחוק הזה שרצית.

איתן כבל: מיקי, היתרון שלי הוא שאני לא אתה.

מכלוף מיקי זוהר: תראה כמה חוקים – זה יתרון אתה חושב?

מכלוף מיקי זוהר: יש שיאמרו שזה חיסרון.

יואל חסון: אתם לא עושים לו טובה.

יואל חסון: הוא לא צריך את הטובה.

איתן כבל: אתם לא עושים לי.

איתן כבל: אתה לא מבין כמה אתם לא עושים לי טובה.

מכלוף מיקי זוהר: מי נגד?

מכלוף מיקי זוהר: מי נגד?

מכלוף מיקי זוהר: בעד ההצעה – 9

מכלוף מיקי זוהר: נמנעים – אין

מכלוף מיקי זוהר: אין מתנגדים.

מכלוף מיקי זוהר: ההחלטה התקבלה.

מכלוף מיקי זוהר: סעיף מספר 7.

מכלוף מיקי זוהר: בכחול – 23.

מכלוף מיקי זוהר: חוק בית הספר החקלאי מקווה ישראל.

מכלוף מיקי זוהר: ביטול הגבלות בחוק מקווה ישראל לצורך קידום מסילת רכבת נוספת באיילון.

מכלוף מיקי זוהר: ההמלצה של הוועדה היא להעביר את זה לוועדת הפנים והגנת הסביבה.

שולי מועלם-רפאלי: מה אמור לקרות שם?

דוד אמסלם: הרחבת הנתיב.

מכלוף מיקי זוהר: מי בעד?

איילת נחמיאס ורבין: אנחנו נגד.

יואל חסון: אנחנו נגד.

דוד אמסלם: שולי?

שולי מועלם-רפאלי: אני מצביעה.

מכלוף מיקי זוהר: מי נגד?

יואל חסון: נגד.

יואל חסון: בעד ההצעה – 9

יואל חסון: נמנעים – אין

מכלוף מיקי זוהר: ההחלטה התקבלה.

מכלוף מיקי זוהר: סעיף מספר 8.

מכלוף מיקי זוהר: 28 עד 25.

מכלוף מיקי זוהר: חוק הרשות הארצית לכבאות והצלה, חוק רישוי עסקים.

מכלוף מיקי זוהר: המלצת הוועדה, יחד עם הייעוץ המשפטי, להעביר את החוק לוועדת הפנים והגנת הסביבה.

מכלוף מיקי זוהר: מי בעד? ירים את ידו.

מכלוף מיקי זוהר: מי נגד?

מכלוף מיקי זוהר: בעד ההצעה – 10

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

מכלוף מיקי זוהר: סעיף 9.

מכלוף מיקי זוהר: 29 עד 31.

מכלוף מיקי זוהר: פקודת העיריות, פקודת המועצות המקומיות – שינוי הרכב וסמכות ועדת המכרזים ברשויות המקומיות.

משה גפני: מה זה קשור לחוק ההסדרים, החוק הזה?

מכלוף מיקי זוהר: זה קשור לאביחי מנדלבליט.

משה גפני: לא הבנתי.

מכלוף מיקי זוהר: אז עניתי.

משה גפני: לא הבנתי מה זה קשור לחוק ההסדרים.

מכלוף מיקי זוהר: היועץ המשפטי לממשלה סבור שזה חוק חשוב - - -

משה גפני: אני מתנגד.

יואל חסון: אני גם מתנגד.

משה גפני: גם אני.

יואל חסון: לא, לא.

יואל חסון: אנחנו לא מתנגדים.

משה גפני: בסדר.

משה גפני: תצביעו בעד.

איילת נחמיאס ורבין: זה דווקא חוק טוב.

משה גפני: מה זה קשור?

משה גפני: זה מביא תקציב?

משה גפני: מה, זה - - -

מכלוף מיקי זוהר: חבר הכנסת גפני, הכול בסדר.

מכלוף מיקי זוהר: יואיל בטובו אדוני - - -

דוד אמסלם: משה, משה, אני אדבר איתך אחר כך.

מכלוף מיקי זוהר: את ההחלטות של הקואליציה – יואיל בטובו יושב-ראש ועדת הכספים, חבר הכנסת גפני, שזכה בחוקים רבים לעבודה, להצביע בעד ההחלטה.

יואב בן צור: למה לא משתפים - - - בהחלטות האלה?

יואב בן צור: אנחנו גם יש לנו מה לומר - - -

מכלוף מיקי זוהר: הנושא הזה הועבר - - -

יואב בן צור: הועבר לאן?

מכלוף מיקי זוהר: לכולכם.

מכלוף מיקי זוהר: עלו גם דיונים בנושא.

יואב בן צור: איפה?

מכלוף מיקי זוהר: ביניכם.

מכלוף מיקי זוהר: בינינו לביניכם.

מכלוף מיקי זוהר: חברי כנסת מטעם ש"ס דיברו איתי, חברי כנסת מטעם יהדות התורה דיברו איתי.

מכלוף מיקי זוהר: הדבר לא השתנה - - -

משה גפני: מינהל תקין, מינהל תקין - - - אני מציע לבטל את העיריות בכלל - - -

מכלוף מיקי זוהר: לכן אני מבקש - - -

אמיר אוחנה: די כבר לתת - - - בכל הכוח.

אמיר אוחנה: מה אתם רוצים?

אמיר אוחנה: - - - את הכנסת?

מכלוף מיקי זוהר: חברים, אני מבקש לעבור להצבעה.

מכלוף מיקי זוהר: מי בעד העברת החוק – אנחנו בשלב של הצבעה ואי אפשר לדבר באמצע הצבעה – מי בעד העברת החוק של נושא 9 לוועדת הפנים?

מכלוף מיקי זוהר: ירים את ידו.

מכלוף מיקי זוהר: איזו קואליציה.

מכלוף מיקי זוהר: מי נגד?

מכלוף מיקי זוהר: בעד ההצעה – 11

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

מיקי לוי: למה את נגד?

מיקי לוי: זה טוב.

לאה פדידה: זה חוק רע.

לאה פדידה: מתי היית נבחר ציבור?

לאה פדידה: מתי היית נבחר ציבור?

רוברט אילטוב: הוא עכשיו נבחר ציבור.

לאה פדידה: אני הייתי - - - אני הייתי בוועדת מכרזים בעירייה.

לאה פדידה: זה חוק רע שלא יהיו חברי מועצה בתוך מכרזים בכלל.

משה גפני: נכון.

לאה פדידה: זו שליטה מוחלטת של ראש העיר.

לאה פדידה: שליטה מוחלטת לראש העיר.

לאה פדידה: כולם עובדים שלו.

דוד אמסלם: לאה, הדיון כאן הוא לא אם החוק רע או טוב.

דוד אמסלם: השאלה היא לאיזו ועדה הוא עובר.

דוד אמסלם: זהו.

משה גפני: אבל אפשר להחליט כאן לפצל.

משה גפני: אבל בסדר, הסכמתי.

מכלוף מיקי זוהר: סעיף 10 - - -

משה גפני: יש תשובה היום על חוקים – מנדלבליט.

משה גפני: אפשר להגיד גם - - -

דוד אמסלם: אני אסביר לך אחר כך.

משה גפני: האמת היא שאני לא מבין בכלל.

משה גפני: הרי לא למדתי משפטים, אז אני לא מבין למה צריך בכלל חברי מועצה.

משה גפני: צריך לבטל את חברי המועצה.

משה גפני: למה צריך אותם?

משה גפני: במכרזים הם לא יהיו, הם בכלל לא רשאים להצביע.

<שי באבד: תלוי אם למדו ליבה או לא.

משה גפני: תאמין לי, לא צריך מנכ"ל אוצר.

משה גפני: לא צריך - - -

<קריאות: - - -

מכלוף מיקי זוהר: אני מבקש שקט.

מכלוף מיקי זוהר: סעיף 32 ו-33.

מכלוף מיקי זוהר: חוק התכנון והבנייה.

מכלוף מיקי זוהר: תיקונים בחוק התכנון והבנייה – חברים, אני לא יכול להתנהל בצורה האת.

מכלוף מיקי זוהר: או שיהיה פה שקט או שאני אתחיל לקרוא לסדר ואני אוציא אנשים החוצה.

מכלוף מיקי זוהר: אתם לא משאירים לי ברירה.

מכלוף מיקי זוהר: אני לא יכול לנהל את הדיון ככה, אני אצטרך בסוף להוציא מפה אנשים זה לא נעים וזה לא מכובד.

מכלוף מיקי זוהר: אני מבקש.

משה גפני: אני מכבד את החלטתך, היושב-ראש, אבל אני חושב שאת חוק חובת המכרזים צריך לאשר במרכז הליכוד.

דוד אמסלם: משה, מספיק.

מכלוף מיקי זוהר: תודה על ההצעה.

דוד אמסלם: משה, אנחנו עייפים.

מכלוף מיקי זוהר: נושא 10.

מכלוף מיקי זוהר: סעיף 32 ו-33 בכחול – חוק התכנון והבנייה, תיקונים בחוק התכנון והבנייה.

מכלוף מיקי זוהר: המלצת הוועדה להעביר את זה לוועדת הפנים והגנת הסביבה.

מכלוף מיקי זוהר: מי בעד? ירים את ידו.

מכלוף מיקי זוהר: מי נגד?

מכלוף מיקי זוהר: בעד ההצעה – 14

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

מכלוף מיקי זוהר: נושא 11 – סעיף 32 ו-33 בכחול – גם חוק התכנון והבנייה.

מכלוף מיקי זוהר: העברת חלק במבנה לרשויות מקומיות לצורכי ציבור.

מכלוף מיקי זוהר: לוועדת הפני והסביבה.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: בעד ההצעה – 14

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

מכלוף מיקי זוהר: נושא 12 – סעיף 32 ו-33.

מכלוף מיקי זוהר: חוק התכנון והבנייה, פטור מהיתר או הרשאה לרשת סיבים אופטיים.

מכלוף מיקי זוהר: מי בעד? ירים את ידו.

מכלוף מיקי זוהר: מי נגד?

מכלוף מיקי זוהר: בעד ההצעה – פה אחד

<אתי בן יוסף: פה אחד.

מכלוף מיקי זוהר: פה אחד ההחלטה התקבלה.

מכלוף מיקי זוהר: נושא 13 – סעיף 32, 33 ו-34.

מכלוף מיקי זוהר: חוק התכנון והבנייה, פטור מהיתר לאנטנות סלולריות.

מכלוף מיקי זוהר: מי בעד?

מכלוף מיקי זוהר: ירים את ידו – לוועדת הפנים והגנת הסביבה – מי בעד?

מכלוף מיקי זוהר: ירים את ידו.

מכלוף מיקי זוהר: פולקמן, אתה מצביע?

רועי פולקמן: הצבעתי.

מכלוף מיקי זוהר: מי בעד העברת החוק לוועדת הפנים והגנת הסביבה?

מכלוף מיקי זוהר: ירים את ידו.

יואל חסון: נגד.

מכלוף מיקי זוהר: מי נגד?

יואל חסון: נגד, נגד.

יואל חסון: בעד ההצעה – 9

יואל חסון: נמנעים – אין

מכלוף מיקי זוהר: ההחלטה התקבלה.

מכלוף מיקי זוהר: נושא 14 – סעיף 35 עד 37.

מכלוף מיקי זוהר: פקודת העיריות, פקודת המועצות המקומיות.

מכלוף מיקי זוהר: הסמכת רמ''י ומשרד השיכון לבצע עבודות פיתוח במקום רשויות מקומיות, לוועדת הפנים והגנת הסביבה.

מכלוף מיקי זוהר: מי בעד? ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד ההצעה – 10

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

מכלוף מיקי זוהר: סעיף 15.

מכלוף מיקי זוהר: נשאיר את סעיף 15 להמשך ונעבור לסעיף 16 – 108 עד 111 בכחול.

מכלוף מיקי זוהר: חוק רישוי עסקים, רישוי עסקים דיפרנציאלי לוועדת הפנים והגנת הסביבה.

משה גפני: זה יפוצל.

שולי מועלם-רפאלי: כתוב "יפוצל".

<איל ינון: זה פיצול להליך חקיקה רגיל.

<ארבל אסטרחן: - - - זה פיצול מהותי ויוצא מחוק ההסדרים.

דוד אמסלם: זה יפוצל לאחר - - -

מכלוף מיקי זוהר: - - - לפיצול מהותי - - -

משה גפני: אז על מה מצביעים עכשיו?

מכלוף מיקי זוהר: שיוצא מחוק ההסדרים - - -

דוד אמסלם: על הפיצול.

<ארבל אסטרחן: - - - ועל העברה לוועדת הפנים.

מכלוף מיקי זוהר: מיד, כמובן, אחרי הפיצול הוא עובר לוועדת הפנים.

<ארבל אסטרחן: כחוק נפרד.

מכלוף מיקי זוהר: ועל כן - - - הצבעה.

מכלוף מיקי זוהר: מי בעד?

מכלוף מיקי זוהר: ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד ההצעה – פה אחד

מכלוף מיקי זוהר: ההחלטה התקבלה.

מכלוף מיקי זוהר: נושא 17 – סעיף 108, פרק ב1 המוצע, 109 לעניין פרק ב1 – חוק רישוי עסקים, רישוי עסקים בעלי חשיבות לאומית לוועדת הפנים והגנת הסביבה.

שולי מועלם-רפאלי: למה את זה לא מפצלים?

מכלוף מיקי זוהר: מי בעד?

מכלוף מיקי זוהר: ירים את ידו.

מכלוף מיקי זוהר: מי נגד?

יואל חסון: נגד.

יואל חסון: בעד ההצעה – 10

יואל חסון: נמנעים – אין

מכלוף מיקי זוהר: ההחלטה התקבלה.

משה גפני: אדוני היושב-ראש, יש חוק פרטי שלי שנמצא בוועדת הכנסת ואני מציע להעביר את זה גם כן לוועדת הפנים.

משה גפני: אמרתי שזה ימוזג עם הממשלתי.

מכלוף מיקי זוהר: - - - לא עכשיו?

<ארבל אסטרחן: לא.

<ארבל אסטרחן: לא על סדר-היום כרגע, אבל בוועדת הכנסת הבאה - - -

מכלוף מיקי זוהר: בסדר.

מכלוף מיקי זוהר: בוועדת הכנסת הבאה אני אעשה את זה.

שולי מועלם-רפאלי: ביום שני.

יואב קיש: בדיון של הרוויזיה תוסיף את זה.

משה גפני: היא אמרה שזה לא על סדר-היום - - -

יואב קיש: אבל ברוויזיות - - -

דוד אמסלם: מה זה חושב?

דוד אמסלם: הוא יעביר את זה מחר, מה זה משנה?

יואב קיש: לגמור עם זה ברוויזיה.

דוד אמסלם: לא חשוב - - -

מכלוף מיקי זוהר: בכל מקרה, אני מבקש להעלות את נושא העברת החוק מוועדת הכספים לוועדת - - -

משה גפני: לא מוועדת הכספים.

משה גפני: זה בוועדת הכנסת.

מכלוף מיקי זוהר: מוועדת הכנסת לוועדת הפנים.

מכלוף מיקי זוהר: נעלה את זה יחד עם הרוויזיות בסוף הדיון.

מכלוף מיקי זוהר: בסדר?

משה גפני: בסדר.

מכלוף מיקי זוהר: נושא 18 – סעיף 112 ו-114 בכחול – חוק החברות הממשלתיות, פרסום דוחות של חברות ממשלתיות לוועדת חוק, חוקה ומשפט.

מכלוף מיקי זוהר: מי בעד?

מכלוף מיקי זוהר: ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד ההצעה – פה אחד

מכלוף מיקי זוהר: ההחלטה התקבלה.

מכלוף מיקי זוהר: נושא 19 – סעיף 113 ו-114 בכחול – חוק התכנית הכלכלית לשנים 2017 ו-2018, מתקנים פוטו וולטאים.

איילת נחמיאס ורבין: אנרגיה מתחדשת.

מיקי לוי: אדוני, יש לי שאלה אליך.

מיקי לוי: סעיף 18 זה דוחות כספיים?

מיקי לוי: תגידו לי, מה העניין של דוחות כספיים בוועדת חוקה?

מיקי לוי: מישהו יכול להסביר לי?

שולי מועלם-רפאלי: חוק החברות הממשלתיות, מיקי.

דוד אמסלם: הצבענו על זה כבר.

איילת נחמיאס ורבין: מיקי, זה המקום.

מיקי לוי: תעשו לי טובה – בסדר, תעבירו - - -

שולי מועלם-רפאלי: עשינו לך.

מיקי לוי: שיעשה אחד ועוד אחד שהם שמונה.

איילת נחמיאס ורבין: ומה זה קשור - - - מיקי, זה חוק טוב - - -

מכלוף מיקי זוהר: חברים, אנחנו חוזרים.

מכלוף מיקי זוהר: נושא 19 – סעיף 113 ו-114 – חוק התכנית הכלכלית לשנים 2017 ו-2018, מתקנים פוטו וולטאים.

מכלוף מיקי זוהר: אנרגיה מתחדשת.

מכלוף מיקי זוהר: לוועדת הפנים והגנת הסביבה.

מכלוף מיקי זוהר: מי בעד? ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד ההצעה – פה אחד

<אתי בן יוסף: פה אחד.

מכלוף מיקי זוהר: ההחלטה התקבלה.

מכלוף מיקי זוהר: אנחנו עוברים להצעת חוק ההתייעלות הכלכלית, נושא 1.

מכלוף מיקי זוהר: מספר סעיף בנוסח הכחול – מטרת החוק, לוועדת השקיפות – סתם – לוועדת הכספים - - -

משה גפני: רציני, אני באמת צריך - - -

מכלוף מיקי זוהר: מי בעד?

מכלוף מיקי זוהר: ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד ההצעה – פה אחד

מכלוף מיקי זוהר: ההחלטה התקבלה.

משה גפני: אי אפשר להעביר את חוק ההסדרים בלי ועדת הכספים כי אנחנו דנים על מטרת החוק.

מכלוף מיקי זוהר: נושא 2 – סעיף מספר2 בכחול – רשות שדות התעופה, העברת הכנסות של רשות שדות התעופה למדינה והוראות נוספות לעניין עבודת הרשות.

מכלוף מיקי זוהר: אנחנו ממליצים להעביר את זה לוועדת הכספים.

מכלוף מיקי זוהר: מי בעד?

מכלוף מיקי זוהר: ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד ההצעה – פה אחד

מכלוף מיקי זוהר: ההחלטה התקבלה.

מכלוף מיקי זוהר: נושא מספר 3 – סעיף 3 ו-8 בכחול – חוק שירות המילואים, הקלות במס למשרתי מילואים.

מכלוף מיקי זוהר: המלצת הוועדה להעביר את זה לוועדת חוץ וביטחון.

מכלוף מיקי זוהר: מי בעד?

מכלוף מיקי זוהר: ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד ההצעה – פה אחד

מכלוף מיקי זוהר: ההחלטה התקבלה.

מכלוף מיקי זוהר: נושא מספר 4 - -

יואל חסון: איך?

יואל חסון: איך?

יואל חסון: אני לא מבין.

משה גפני: מה אתה רוצה שאני אעשה?

משה גפני: אתה יכול להקים קואליציה אחרת?

יואל חסון: כן.

יואל חסון: כן, גפני, כן.

יואל חסון: תאמין בזה, כן.

מכלוף מיקי זוהר: - - מספר סעיף בנוסח הכחול 4 ו-8 - -

שולי מועלם-רפאלי: לפיד וליצמן.

מכלוף מיקי זוהר: כן, ממש.

מכלוף מיקי זוהר: - - סעיף 4 ו-8 בכחול – חוק לשינוי סדרי עדיפויות לאומיים לשנים 2013 ו-2014, צמצום תקופת הזכאות לנקודות זיכוי במס לסטודנטים שסיימו תואר.

מכלוף מיקי זוהר: ההחלטה היא לוועדת הכספים.

מכלוף מיקי זוהר: האם יש מישהו שמצביע בעד ההעברה לוועדת הכספים?

מכלוף מיקי זוהר: האם יש מישהו שמתנגד לכך?

מכלוף מיקי זוהר: בעד ההצעה – פה אחד

מכלוף מיקי זוהר: אין מתנגדים ועל כן זה יעבור לוועדת הכספים, חברי.

משה גפני: החמרה אתם מביאים אלי.

רחל עזריה: זה כבר היה אצלך.

מכלוף מיקי זוהר: נושא מספר 5 – סעיפים 5 ו-8 – חוק מס הכנסה (הגדלת נקודות זיכוי להורים – הוראת שעה) - - -

<קריאות: - - -

מכלוף מיקי זוהר: חברים, אני באמצע הקראה ובאמצע הצבעה.

מכלוף מיקי זוהר: הקלות במס למשפחות – לוועדת הכספים.

מכלוף מיקי זוהר: לאור האירוע הזה, נצביע קודם כל, מי נגד ההחלטה להעביר את זה לוועדת הכספים?

מכלוף מיקי זוהר: שימו לב, אין אף אחד שמתנגד.

מכלוף מיקי זוהר: מי בעד?

מכלוף מיקי זוהר: בעד ההצעה – פה אחד

מכלוף מיקי זוהר: פה אחד.

מכלוף מיקי זוהר: ההצעה עוברת לוועדת הכספים.

יואל חסון: איזה שחקן קאמרי אתה, ממש.

מכלוף מיקי זוהר: כמוך.

רחל עזריה: זה בגלל - - -

מכלוף מיקי זוהר: נושא 6 - - -

יואל חסון: קטונתי.

מכלוף מיקי זוהר: לא, לא.

מכלוף מיקי זוהר: אתה יותר גדול ממני בהרבה.

יואל חסון: לא, לא.

יואל חסון: קטונתי.

מכלוף מיקי זוהר: סעיף מספר 6, 7 ו-8 – חוק להגדלת שיעור ההשתתפות בכוח העבודה ולצמצום פערים חברתיים (מענק עבודה), הרחבת מענק עבודה להורים עובדים, לוועדת הכספים.

מכלוף מיקי זוהר: מי בעד? ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד ההצעה – פה אחד

<אתי בן יוסף: פה אחד.

מכלוף מיקי זוהר: ההחלטה התקבלה.

מכלוף מיקי זוהר: נושא 7 – סעיף 9 עד 15 – חוק להסדר ההימורים בספורט, חוק הספורט, חוק לאיסור אלימות בספורט שהיה צריך בצדק להגיע לוועדת הכספים אך הוחלט על ידנו לבקש להביא אותו להצבעה בוועדת הרפורמות ועל כן אני מבקש להצביע על כך.

מכלוף מיקי זוהר: מי בעד העברת החוק לוועדת הרפורמות?

מכלוף מיקי זוהר: כולל יושב-ראש ועדת הכספים גפני, בעד.

מכלוף מיקי זוהר: מי נגד?

יואל חסון: נגד.

יואל חסון: מיקי, נגד.

מכלוף מיקי זוהר: מי נמנע?

מכלוף מיקי זוהר: בעד ההצעה – 9

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

יואל חסון: הרפורמה - - -

משה גפני: לא היה.

משה גפני: הימורים, היה אצלנו.

מיקי לוי: איזו שאלה בכלל?

משה גפני: היה, היה.

מיקי לוי: כשהמנכ"ל רצה לבוא ולקחת 35%, הוא ידע לבוא - - - שיגיד את זה.

משה גפני: - - - היה אצלנו.

משה גפני: אבל הקואליציה החליטה – אני הצבעתי בעד.

מכלוף מיקי זוהר: נושא 8 – סעיפים 16 ו-18 ו-19 – חוק הביטוח הלאומי, חוק הביטוח הלאומי בכל מה שקשור לגמלת הסיעוד.

מכלוף מיקי זוהר: יובהר לפרוטוקול, נא לשמוע בבקשה מה שיש לי לומר, חברים.

מכלוף מיקי זוהר: יובהר לפרוטוקול - - -

יואל חסון: תתיישר, תתיישר כמו שחקן.

מכלוף מיקי זוהר: יובהר לפרוטוקול - -

משה גפני: למה לפרוטוקול?

משה גפני: תבהיר לנו.

מכלוף מיקי זוהר: - - ולכם חברי הכנסת ששומעים את מה שיש לי לומר לפרוטוקול, שהחוק לא יידון - - -

יואל חסון: אתה מכיר את הסיפור הידוע - - -

שולי מועלם-רפאלי: יאללה.

יואל חסון: רגע.

יואל חסון: סיפור ידוע יום אחד בסניף ליכוד מסוים בעיר מסוימת, באו ודברו - - -

מכלוף מיקי זוהר: אתנחתא קלה מפי יואל חסון.

דוד אמסלם: פעם הוא היה בליכוד לפני שהוא עבר לעבודה, קדימה, התנועה – אז יש לו זיכרון באמת פנומנלי:

דוד אמסלם: זה היה לפני כמה וכמה שנים.

יואל חסון: יו"ר הקואליציה, אני לא תופס ממך אדם שקרן.

יואל חסון: בוא תדייק: אני לא בעבודה.

יואל חסון: הייתי בקדימה והתנועה.

יואל חסון: זה הכול.

דוד אמסלם: עכשיו אתה רוצה להתמודד בעבודה.

יואל חסון: מי אמר?

יואל חסון: אתה נביא?

דוד אמסלם: אז מה, אתה לא רוצה - - -

יואל חסון: אנחנו במחנה הציוני, אבל בואו נתמקד בסיפור.

דוד אמסלם: דרך אגב, יש בשורה טובה לחברים.

יואל חסון: בואו נתמקד בסיפור.

מכלוף מיקי זוהר: כבל, תתחיל לעשות דילים על הראש של יואל.

מכלוף מיקי זוהר: כן, בבקשה.

יואל חסון: אתה יודע מה, לא מגיע לכם סיפור.

מכלוף מיקי זוהר: אני שומע, כן.

יואל חסון: לא מגיע לכם.

מכלוף מיקי זוהר: ירדת מהסיפור?

משה גפני: מה היה בסניף הליכוד?

יואל חסון: לא רוצה - - -

מכלוף מיקי זוהר: ירדת מהסיפור?

מכלוף מיקי זוהר: אנחנו מודים לך על זה שירדת מהסיפור.

יואל חסון: לחברים שלי אני אשלח את הסיפור - - -

מכלוף מיקי זוהר: טוב, תספר לי אחר כך.

דוד אמסלם: הוא היה יושב-ראש הנהגת בית"ר – תראו לאן הגענו.

יואל חסון: לפחות אני יודע את שיר בית"ר יותר מכל הליכודניקים פה.

מכלוף מיקי זוהר: יובהר לפרוטוקול שהחוק הזה יידון אחרי ישיבה עם ראשי המשרדים ואני מבקש להעביר אותו - - -

שולי מועלם-רפאלי: עם מי?

מכלוף מיקי זוהר: עם ראשי המשרדים שנוגעים בדבר.

מכלוף מיקי זוהר: בגמלת הסיעוד יש ראשי משרדים שנוגעים בדבר.

מכלוף מיקי זוהר: הם יישבו ביניהם ואז החוק - - -

יואל חסון: מי נוגע בדבר?

מכלוף מיקי זוהר: שרים, שרים.

יואל חסון: לא ידעתי מי נוגע בדבר.

מכלוף מיקי זוהר: מעבירים את זה לוועדת העבודה, הרווחה והבריאות.

מכלוף מיקי זוהר: מי בעד?

מכלוף מיקי זוהר: מי נגד?

יואל חסון: נגד, נגד, נגד.

מכלוף מיקי זוהר: למה נגד?

יואל חסון: עוקף סיעוד.

יואל חסון: זו המלחמה הכי גדולה שלנו.

מכלוף מיקי זוהר: מי נמנע?

מכלוף מיקי זוהר: בעד ההצעה – 9

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

מכלוף מיקי זוהר: סעיף 9 – חוק הביטוח הלאומי, שינוי מנגנון התחשבנות בין המוסד לביטוח לאומי לחברות הביטוח.

דוד אמסלם: כאן אני מדגיש את מה שאמר יושב-ראש הוועדה.

דוד אמסלם: כאן אנחנו מבקשים מהוועדה לדון בזה לא לפני יום שני, עד שבעצם זה ייסגר - - -

מכלוף מיקי זוהר: אמרנו את זה.

שולי מועלם-רפאלי: על השיבוב?

דוד אמסלם: על הסיעוד.

מכלוף מיקי זוהר: הסעיף הקודם.

דוד אמסלם: אני מדגיש את מה שיושב-ראש הוועדה אמר.

מכלוף מיקי זוהר: ועדת העבודה, הרווחה והבריאות, ועל כן אני מבקש לעבור להצבעה.

מכלוף מיקי זוהר: מי בעד?

משה גפני: על מה אתה מצביע?

מכלוף מיקי זוהר: על חוק הביטוח הלאומי, שינוי מנגנון בין המוסד לביטוח לאומי לחברות הביטוח.

שולי מועלם-רפאלי: גפני, על השיבוב.

<קריאה: מספר נושא 9.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד ההצעה – 10

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

משה גפני: אני לא רוצה את זה.

מכלוף מיקי זוהר: נושא 10 – סעיף 22, 23, 24 ו-25 בכחול – חוק ההתייעלות הכלכלית לשנים 2015 ו-2016, חוק ההתייעלות הכלכלית לשנים 2017 ו-2018.

מכלוף מיקי זוהר: שיפוי המוסד לביטוח לאומי.

מכלוף מיקי זוהר: לוועדת העבודה, הרווחה והבריאות.

משה גפני: זה כל הזמן היה בכספים.

משה גפני: אתם יכולים לקחת, ועדת העבודה והרווחה, אין בעיה.

משה גפני: זה היה בכספים כל הזמן.

משה גפני: זה כסף נטו.

מכלוף מיקי זוהר: זה נטו כחלון.

משה גפני: יש נטו תעשייה, יש נטו משפחה וזה נטו כסף.

משה גפני: איזו ועדה עוסקת בזה?

משה גפני: אין בעיה, אתה יכול להעביר את זה לעבודה ורווחה.

מכלוף מיקי זוהר: אנחנו רוצים להעביר את זה לכספים, חבר הכנסת גפני.

מכלוף מיקי זוהר: טוויסט בעלילה.

מכלוף מיקי זוהר: ולכן אני מבקש להצביע על זה לפני שיתחרטו באוצר.

יואל חסון: באיזה עומק מקבלים פה החלטות.

מכלוף מיקי זוהר: מי בעד להעביר את זה - - -

<איל ינון: רגע, רגע - - -

איילת נחמיאס ורבין: גפני, אתה עושה איתי הסדר חוב לממשלה מול הביטוח הלאומי?

<איל ינון: רגע.

<איל ינון: יכול להיות שאין בזה היגיון.

<איל ינון: אדוני יושב-ראש ועדת הכספים, האם אתה תואם בעניין הזה עם היועצת המשפטית של הוועדה לגבי ההיגיון של להעביר את השיפוי?

<איל ינון: כי השיפוי הזה, למיטב ידיעתי, עוסק בכל מיני נושאים שנדונים בוועדת העבודה והרווחה.

משה גפני: השיפוי נמצא בוועדת הכספים כל השנים.

<איל ינון: אם אתם מתואמים, אין לי בעיה עם זה בעיקרון.

משה גפני: כן, כל השנים.

מכלוף מיקי זוהר: מי בעד?

מכלוף מיקי זוהר: שירים את ידו – לוועדת הכספים – מי נגד?

מכלוף מיקי זוהר: מי נמנע?

מכלוף מיקי זוהר: בעד ההצעה – פה אחד

מכלוף מיקי זוהר: ההחלטה התקבלה.

מכלוף מיקי זוהר: גפני, חבל על הזמן.

משה גפני: יש גם הוראות מה לעשות עם הכסף הזה?

מכלוף מיקי זוהר: נושא 11 – סעיף 23, 24 ו-25 – חוק ההתייעלות הכלכלית לשנים 2017 ו-2018 – הקדמת המועדים לעניין תוספת ותק לקצבת זקנה, לוועדת העבודה, הרווחה והבריאות.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד ההצעה – פה אחד

<אתי בן יוסף: פה אחד.

מכלוף מיקי זוהר: ההחלטה התקבלה.

מיקי לוי: אלי אלאלוף פשוט יפרוש.

מכלוף מיקי זוהר: נושא 12 – סעיף 26 עד 32 – זה בפרק ו': צמצום פגיעה בעבודה.

מכלוף מיקי זוהר: הטלת חבות כספית על מעסיקים בגין תאונות עבודה, לוועדת העבודה, הרווחה והבריאות.

מכלוף מיקי זוהר: מי בעד? ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד ההצעה – פה אחד

מכלוף מיקי זוהר: ההחלטה התקבלה.

מכלוף מיקי זוהר: נושא 13 – סעיף 33 בכחול – חוק יום חינוך ארוך ולימודי העשרה, דחיית חוק יום חינוך ארוך ולימודי העשרה.

מכלוף מיקי זוהר: לוועדת החינוך, התרבות והספורט.

יואל חסון: אני רוצה לומר משהו בעניין הזה.

מכלוף מיקי זוהר: רוצה לומר משהו בעניין הזה מרכז האופוזיציה יואל חסון.

יואל חסון: אני מציע ברגע הזה, בהצבעה הזאת, בואו נכבה את האורות.

יואל חסון: לפחות שהבושה לא תיראה.

יואל חסון: באמת.

יואל חסון: שהבושה לא תיראה.

מכלוף מיקי זוהר: צוות, נא לא לכבות את האור.

יואל חסון: בושה.

יואל חסון: בושה שאתם בכלל מציגים תקציב של רפורמות, של כספים, של עודפים, של שפע גדול - -

רועי פולקמן: בסדר יואל, עוד ארבעה מיליארד.

יואל חסון: - - ולא מצאתם כסף לזה?

יואל חסון: לא מצאתם?

רועי פולקמן: העדפנו את הנכים.

איילת נחמיאס ורבין: למה לא הבאתם תוכנית אחרת.

איילת נחמיאס ורבין: יכול להיות - - -

יואל חסון: אתם חושבים שהשיטה - - - פחות טובה?

יואל חסון: - - - יופי, החלטתם - - - הילדים שלנו, החינוך קצת יותר דחוף מאבנים.

יואל חסון: אני אומר לכם, אתם שכל כך ששים לבנות את הארץ - -

רועי פולקמן: קשישים יותר חשוב, סיעוד יותר חשוב.

יואל חסון: - - אבנים פחות חשובות לאנשים והילדים שלנו יותר חשובים.

יואל חסון: יכולתם למצוא קצת כסף - - -

מכלוף מיקי זוהר: חבר הכנסת חסון, דברים שאמרת אכן רלוונטיים אך לא במקרה הזה ולכן נעבור להצבעה להעברה לוועדת - - -

יואל חסון: אתה לא קובע מה רלוונטי ומה לא רלוונטי, אתה יודע.

מכלוף מיקי זוהר: תכף חברי הוועדה יקבעו אם זה רלוונטי או לא.

יואל חסון: בתוכן - - -

מכלוף מיקי זוהר: חברי הוועדה, אנא מכם עזרו לי להכריע - - - של חבר הכנסת יואל חסון.

רועי פולקמן: אדוני היושב-ראש - - -

יואל חסון: בושה.

יואל חסון: תתביישו לכם על הדבר הזה.

מכלוף מיקי זוהר: לוועדת החינוך, התרבות והספורט.

מכלוף מיקי זוהר: מי בעד?

מכלוף מיקי זוהר: שירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

יואל חסון: תרימו יד נגד החינוך.

מכלוף מיקי זוהר: אתם רוצים לחזור על ההצבעה?

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: בעד ההצעה – 8

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

מכלוף מיקי זוהר: סעיף 14 – חוק שוויון זכויות לאנשים עם מוגבלויות, דחיית מועד ביצוע התאמות נגישות במבנית של רשות ציבורית, לוועדת העבודה, הרווחה והבריאות.

איילת נחמיאס ורבין: אני רוצה להעיר משהו.

מכלוף מיקי זוהר: חברת הכנסת ורבין תעיר משהו, בבקשה.

איילת נחמיאס ורבין: אני רוצה שתשימו לב, אני רוצה את תשומת הלב שלך, פולקמן.

איילת נחמיאס ורבין: שימו לב שלמרות הוויכוחים המאוד קשים שהיו כאן בהתחלה, למרות שאנחנו בדרך לוויכוח מאוד מאוד קשה ונוקב, אנחנו משתדלים להצביע בעד.

איילת נחמיאס ורבין: אנחנו מנסים לשלב בין הטכניקה לבין המהות, דברים שאנחנו חושבים שבאמת חשוב להאיץ אותם ושיהיו בחוק ההסדרים, אנחנו מצביעים בעדם.

איילת נחמיאס ורבין: פה, שתדעו לכם, דחיית מועד ביצוע התאמה של נגישות במבנים של רשות ציבורית – אני לא מדברת איתכם על המגזר העסקי שאיכשהו אנחנו מנסים לעשות - - - ורגולציה.

איילת נחמיאס ורבין: פה מדובר ברשויות ציבוריות שדוחות את הנגישות לנכים.

איילת נחמיאס ורבין: אתמול, אחרי שהממשלה כל כך התפעלה על זה שהיא העבירה את רפורמת הנכים, אני חושבת שזה מאוד מביך.

יואל חסון: עכשיו יהיה לנכים כסף לקנות מעלון או משהו כזה.

מכלוף מיקי זוהר: אני מודה לכם על הדברים.

מכלוף מיקי זוהר: מי בעד העברת החוק לוועדת העבודה, הרווחה והבריאות?

מכלוף מיקי זוהר: שירים את ידו.

מכלוף מיקי זוהר: נגוסה, אני חושב שאתה גם צריך להצטרף להצבעה באיזושהי צורה.

מכלוף מיקי זוהר: אתה בעד?

מכלוף מיקי זוהר: מי נגד?

משה גפני: ועדת העבודה תספיק בשבועיים את כל מה שהעברנו להם עכשיו?

מכלוף מיקי זוהר: כולי תקווה.

יואל חסון: גם ועדת הרפורמות.

יואל חסון: בעד ההצעה – 8

יואל חסון: נמנעים – אין

מכלוף מיקי זוהר: תודה.

מכלוף מיקי זוהר: ההחלטה התקבלה.

מכלוף מיקי זוהר: נושא 15 – סעיפים 36, 37 בכחול – חוק ההתייעלות הכלכלית לשנים 2009 ו-2010, קרן למפעלים במצוקה, חבר הכנסת גפני, לוועדת הכספים.

מכלוף מיקי זוהר: מי בעד? שירים את ידו.

<אתי בן יוסף: פה אחד.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד ההצעה – פה אחד

מכלוף מיקי זוהר: ההחלטה התקבלה.

משה גפני: אני לא מצביע על הסעיף הזה עד שלא יגידו מה התאריך העברי.

מכלוף מיקי זוהר: אתה צודק, גפני.

איילת נחמיאס ורבין: גפני, ראית שדחו את - - - תשפ"ד.

משה גפני: ראיתי.

יואל חסון: תשפ"ד.

יואל חסון: הם השפידו - - - הם שיפדו את החינוך, את יום לימודים ארוך.

מכלוף מיקי זוהר: הוא רוצה לדעת מה העברי – כ"ד בטבת התשע"ט.

רועי פולקמן: יש גם תאריך עברי, אפשר להצביע.

יואל חסון: אפרופו התשע"ט, אפשר להתייחס?

מכלוף מיקי זוהר: אתה רשאי להתייחס.

משה גפני: לפי דעתי, אדוני היושב-ראש, אתה טועה בתאריך העברי.

משה גפני: מהו?

מכלוף מיקי זוהר: כ"ד בטבת התשע"ט.

מכלוף מיקי זוהר: 1 בינואר 2019.

משה גפני: שכחתי שאנחנו דנים על תקציב 2019.

יואל חסון: בדיוק.

יואל חסון: אדוני, זה בדיוק מה שרציתי לומר.

יואל חסון: אף אחד לא - - -

משה גפני: אמרתי, אמרתי.

יואל חסון: אמרת.

יואל חסון: אתה גפני הרי בחור רציני ועשית כמה תקציבים בחיים שלך ואתה הרי לא מבין את ההיגיון שבעת הזאת מעבירים תקציב לעוד כמעט שנה.

משה גפני: לא אמרתי את זה.

יואל חסון: אבל אתה גם לא אמרת – ראו בעיניים שלך.

יואל חסון: זה פשוט ידוע שהתקציב הזה לא הולך להיות רלוונטי, לא קשור לתוכנית הכלכלית של 2019 - - -

<קריאות: - - -

יואל חסון: תגן עלי.

מכלוף מיקי זוהר: אני מבקש לא להפריע לחבר הכנסת יואל חסון.

יואב קיש: תקבע זמן לרוויזיות.

יואל חסון: קיש, אמרו לך לא להפריע לי.

יואל חסון: למה אתה - - -

<קריאות: - - -

יואל חסון: חבל שמתייחסים - - -

מכלוף מיקי זוהר: לא להפריע, בבקשה.

יואל חסון: קורה פה דבר נורא, כנראה שאני מתחיל להיות לא במיטבי כי חבר הכנסת בן צור פיהק בדיוק כשדיברתי

מכלוף מיקי זוהר: זה לא בסדר.

יואל חסון: את זה לקחתי ללב, אני חייב לומר.

דוד אמסלם: אחת בלילה.

יואל חסון: אני אומר איזה היגיון יש בהעברת תקציב בעת הזאת ל-2019?

יואל חסון: עובדים פה אנשים רציניים, אתם תראו שבמהלך החודשים הקרובים, בוודאי לקראת 2019, תיקראו לוועדת הכספים, תבקשו לתקן - - -

רועי פולקמן: יואל, ראית שטרמפ הגיש את התקציב גם?

רועי פולקמן: ארצות הברית של אמריקה - - -

יואל חסון: - - - שינויים.

יואל חסון: מטרמפ אתה לומד.

יואל חסון: השבוע - - - ככה נגמור.

יואל חסון: ככה גם נגמור - - -

מכלוף מיקי זוהר: תן לחבר הכנסת חסון לפרוק את אשר על ליבו.

מכלוף מיקי זוהר: לא להפריע, בבקשה.

רועי פולקמן: - - -

מכלוף מיקי זוהר: לא להפריע.

מכלוף מיקי זוהר: חבר הכנסת פולקמן, תן לו לסיים.

יואל חסון: אני מציע לכם, בגלל שאני רואה את חברי הקואליציה טרוטי עיניים, מפהקים ועייפים, חבל שאתם מבשלים לעצמכם עוד לילות ארוכים של תיקוני תקציב.

יואל חסון: זה מה שאתם עושים לעצמכם.

יואל חסון: מגישים הרי תקציב פוליטי – אגב, נתניהו היה חותם - - - הוא בכלל לא יודע מה כתוב בתקציב הזה.

יואל חסון: זו פעם ראשונה שראש הממשלה הכי כלכלי שהיה בארץ הזאת לא מתעניין במה שכתוב בתקציב.

מכלוף מיקי זוהר: תודה על המחמאה.

יואל חסון: הוא רוצה הישרדות.

יואל חסון: לכן אדוני, בגלל שאתם עושים כאן מהלך - -

יואב קיש: ראש הממשלה הכי כלכלי בארץ הזאת.

יואב קיש: יואל חסון.

יואל חסון: - - לא אחראי ואתם מעבירים תקציב שאנחנו בטוחים ויודעים שהוא לא יהיה רלוונטי ב-2019.

מכלוף מיקי זוהר: תודה, תודה, תודה.

יואל חסון: לכן אדוני אני מבקש בעת הזאת בקשה שלא קל לי לבקש אבל אני עושה אותה: אני מבקש התייעצות סיעתית.

מכלוף מיקי זוהר: תודה.

משה גפני: לא.

משה גפני: מה זה, אתה הולך להגיע ל-2019 עכשיו.

רועי פולקמן: מיקי, אתה יכול להגיד - - - אתה יכול לתת לו את זה אחרי ההצבעה.

מכלוף מיקי זוהר: אחרי ההצבעה תהיה – אחרי הצבעה או לפני הצבעה?

מכלוף מיקי זוהר: הוא רוצה לפני הצבעה התייעצות סיעתית.

<ארבל אסטרחן: - - -

מכלוף מיקי זוהר: אז הוא יקבל.

רועי פולקמן: אבל הוא קיבל קודם - - -

<איל ינון: - - - על התחולה - - -

משה גפני: למה?

מכלוף מיקי זוהר: יש התייעצות סיעתית.

מכלוף מיקי זוהר: אני חוזר לדיון, בבקשה.

מכלוף מיקי זוהר: בעניין תחילתו של החוק שתהיה החל מ-1 בינואר 2019, כ"ד בטבת התשע"ט, אחרי התייעצות סיעתית אנחנו רוצים לעבור להצבעה להעביר את זה לוועדת הכספים.

מכלוף מיקי זוהר: מי בעד להעביר את זה לוועדת הכספים?

מכלוף מיקי זוהר: ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד ההצעה – פה אחד

מכלוף מיקי זוהר: ההחלטה התקבלה.

מכלוף מיקי זוהר: עכשיו יותר לנו נושא אחד בלבד שהוא סעיף 15, פקודת התעבורה.

<איל ינון: אתה יכול גם להשאיר את זה בוועדת הכנסת.

מכלוף מיקי זוהר: צריכים להכריע.

מכלוף מיקי זוהר: חייבים להכריע.

מכלוף מיקי זוהר: יש לך את השמות, דודי?

דוד אמסלם: תקריא את השמות מחר.

מכלוף מיקי זוהר: אני צריך היום.

מכלוף מיקי זוהר: אפשר לקבל בבקשה רשימת שמות של חברי הוועדות, מנהלת הוועדה?

<איל ינון: - - -

מכלוף מיקי זוהר: ההחלטה היא החלטה עקרונית בנושא פקודת התעבורה, מספר סעיף 38 עד 107, נושא 15 – הקמת רשויות תחבורה ציבורית מטרופוליניות.

<ארבל אסטרחן: תגיד שזה בעמוד 6.

מכלוף מיקי זוהר: בעמוד 6.

מכלוף מיקי זוהר: הרעיון הוא להקים ועדה משותפת של ועדת הכנסת וועדת הכלכלה שבראשה יעמוד חבר הכנסת דודי אמסלם, יושב-ראש הקואליציה.

מכלוף מיקי זוהר: לכן אנחנו רוצים לעבור להצבעה.

יואל חסון: רגע, אני רוצה להגיד משהו.

יואל חסון: גם איתן רוצה להגיד משהו.

מכלוף מיקי זוהר: לא בטוח.

יואל חסון: איתן, אתה רוצה?

איתן כבל: אין לי מה להגיד יותר.

איתן כבל: יש לכם את הרוב – תעשו מה שאתם רוצים.

מכלוף מיקי זוהר: אני רוצה לעבור להצבעה.

מכלוף מיקי זוהר: מי בעד?

יואל חסון: רגע, אני רוצה להגיד - - -

מכלוף מיקי זוהר: אז תגיד משהו כבר, בבקשה.

יואל חסון: זה שהמצאתם את הפתרון של הוועדות המיוחדות זו באמת תופעה.

יואל חסון: אתם פותחים פה פתח לדבר מסוכן מבחינת הקמת ועדות שאין להן, אדוני עם כל הכבוד – לך אישית יש ניסיון, אני בטוח, אבל לא יהיה לך את הצוות המקצועי הראוי שיוכל ללוות את החקיקה הזאת בתוך הכנסת.

דוד אמסלם: אל תדאג.

דוד אמסלם: נזמן את האנשים המקצועיים.

יואל חסון: לא יהיו לך את כל האנשים, לא יהיה לך מה שצריך - - -

מכלוף מיקי זוהר: הכול יהיה בסדר.

יואל חסון: בסך הכול ראית פה שהאופוזיציה התנהגה באופן אחראי, פעלה בצורה הגיונית.

יואל חסון: דברים שהיה בהם מן ההיגיון, אנחנו זרמנו איתם היטב.

יואל חסון: אדוני, אני מציע לדחות את הנושא הזה, להיכנס להידברות עם יושב-ראש ועדת הכלכלה ולראות אם אפשר להגיע איתו לסיכום אחרי הידברות בעניין.

מכלוף מיקי זוהר: תודה, אדוני, על ההצעה.

מכלוף מיקי זוהר: מי בעד?

יואל חסון: רגע.

יואל חסון: התייעצות סיעתית.

מכלוף מיקי זוהר: יואל, נו באמת.

מכלוף מיקי זוהר: יואל, דבר עם כבל לפני שאתה עושה התייעצות סיעתית.

מכלוף מיקי זוהר: לך דבר איתו בסוד ותחזור ותחליט אם אתה רוצה לעשות התייעצות סיעתית.

מכלוף מיקי זוהר: דבר איתו.

יואל חסון: טוב, אני מוותר על התייעצות.

מכלוף מיקי זוהר: יופי.

מכלוף מיקי זוהר: מי בעד להעביר את זה לוועדה משותפת לוועדת הכנסת ולוועדת הכלכלה בראשות דודי אמסלם?

מכלוף מיקי זוהר: ירים את ידו.

מכלוף מיקי זוהר: מי נגד?

יואל חסון: נגד.

מכלוף מיקי זוהר: מי נמנע?

מכלוף מיקי זוהר: בעד ההצעה – 8

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

מכלוף מיקי זוהר: עכשיו, האם האופוזיציה תואיל בטובה למשוך את הרוויזיות שלה?

יואל חסון: אבל אתה הגשת רוויזיות.

מכלוף מיקי זוהר: אני שואל כי גם אני יכול למשוך.

דוד אמסלם: גם אנחנו.

מכלוף מיקי זוהר: האם האופוזיציה תואיל בטובה למשוך את הרוויזיות שלה, לשחרר את עובדי הכנסת הביתה יחד עם כל פקידי האוצר וגם חברי הכנסת יוכלו ללכת לביתם?

מכלוף מיקי זוהר: האם אתה רוצה למשוך את הרוויזיות?

מכלוף מיקי זוהר: האם האופוזיציה מסכימה למשוך את הרוויזיות?

יואל חסון: אני מושך את הרוויזיות.

מכלוף מיקי זוהר: תודה.

מכלוף מיקי זוהר: יש מישהו שלא רוצה למשוך את הרוויזיות שלו?

מכלוף מיקי זוהר: יש את הרוויזיות שלי, מחר בבוקר אני אמשוך אותם.

רוברט אילטוב: מיקי לא פה.

מכלוף מיקי זוהר: איפה מיקי לוי?

מכלוף מיקי זוהר: אפשר בבקשה לבדוק איתו אם הוא מוכן למשוך את הרוויזיות?

מכלוף מיקי זוהר: תבדקו בבקשה.

רועי פולקמן: מיקי, על סעיף 16 הצבעת?

רועי פולקמן: על התחילה?

מכלוף מיקי זוהר: כן, הצבעתי.

מכלוף מיקי זוהר: איפה מיקי לוי?

מכלוף מיקי זוהר: נחכה לו.

דוד אמסלם: אז מחר.

מכלוף מיקי זוהר: אני צריך לדעת אם אני קובע עכשיו מועד לרוויזיה או לא.

מכלוף מיקי זוהר: מיקי לוי, שלום.

מכלוף מיקי זוהר: חברי האופוזיציה משכו את הרוויזיות.

מכלוף מיקי זוהר: נותרת אתה בודד במערכה ותוכל להכריע.

מכלוף מיקי זוהר: האם אתה מוכן למשוך את הרוויזיות ולשחרר את עובדי הכנסת ואת פקידי הממשלה לביתם?

מכלוף מיקי זוהר: האם אתה מושך את הרוויזיה, חבר הכנסת מיקי לוי?

מיקי לוי: כן.

מכלוף מיקי זוהר: מושך את הרוויזיה.

מכלוף מיקי זוהר: תודה רבה.

מכלוף מיקי זוהר: הישיבה נעולה.